stanford-oval/wikipedia huggingface dataset:
Abbath (albumi)

| Abbath Abbath |
| --- | --- | --- |

Studioalbumin tiedot
 Julkaistu: 22. tammikuuta 2016
 Tyylilaji: black metal
 Kesto: 48.10
 Levy-yhtiö: Season of Mist
Listasijoitukset
  Suomen virallinen lista: 33.
Abbathin muut julkaisut
|   | Abbath 2016 | Outstrider 2019 |
Singlet albumilta Abbath
 ”Count the Dead” Julkaistu: 11. joulukuuta 2015  ”Count the Dead” Julkaistu: 11. joulukuuta 2015  ”Ashes of the Damned” Julkaistu: 5. tammikuuta 2016
Abbath on Immortalin entisen keulahahmon Abbath Doom Occultan ensimmäinen Abbath -yhtyeen alla ilmestynyt albumi, joka julkaistiin 22. tammikuuta 2016 levymerkillä Season of Mist. Musiikillisesti albumi muistuttaa hyvin paljon Immortalia, johon on sisällytetty elementtejä rockmusiikista. Albumi on yhtyeen ainoa, jolla rumpuja soittaa Creature hänen jätettyä yhtyeen joulukuussa 2015.
Albumin kappale ”Count the Dead” julkaistiin 7” vinyylisinglenä joulukuussa 2015. Kappaleesta ”Fenrir Hunts” kuvattiin musiikkivideo. Albumi debytoi Suomen virallisen listan sijalla 33.
Abbath lähti Immortalista vuonna 2014, ja yhtyeen nykyinen laulaja Demonaz on väittänyt Abbathin varastaneen silloiset yhtyeelle kirjoittamansa kappaleet sooloalbumilleen.
Vastaanotto

| 0 | 1 | 2 |
| --- | --- | --- |
Angry Metal Guy : 
| Blabbermouth  | 8/10 |  |
Imperiumi.net : 
| Kaaoszine  | 6/10 |  |
| Metal Injection  | 8.5/10 |  |
Soundi : 

Albumi sai pääosin hyvän vastaanoton. Soundin Eero Kettunen antoi albumille kolme tähteä viidestä, ja sanoi musiikin sisältävän Immortalin hyviä kuin huonojakin elementtejä, sekä Abbathin äänen sekä riffien toimivan edelleen, vaikka myönsikin jääneensä kaipaamaan ”kylmempää ja repivämpää”, tuhtia soundia. Viihdesivusto Imperiumin Sami Kontio antoi albumille arvosanan 8/10, ja sanoi Abbathin onnistuneen antamaan tunnistettavalla laulullaan haasteen entiselle yhtyeelleen. Kaaoszinen Riku Mäkinen piti albumia perusvarmana, keskinkertaisena albumina. Hän sanoi sen kärsivän mielikuvituksettomuudesta, eikä uskonut albumin pahemmin lämmittävän kuin vannoutuneita Immortalin faneja. Tätä vastoin Blabbermouthin arvioija piti albumia jokseenkin yllätyksellisenä, ja piti Abbathin urakehitystä myönteisenä ja albumia hyvällä tavalla immortalmaisena. Metal Injectionin Dan Davisin mukaan Abbath kuulostaa inspiroituneelta ensimmäistä kertaa vuosikymmeneen, ja albumin olevan erinomainen vaikkei se keksikään tulta uudestaan.
Kappaleet

Kaikki kappaleet kirjoittanut Abbath.
To War – 5.35
Winter Bane – 6.49
Ashes of the Damned – 3.51
Ocean of Wounds – 4.44
Count the Dead – 4.57
Fenrir Hunts – 4.38
Root of the Mountain – 5.40
Eternal – 4.36
Riding on the Wind – 3.04 (bonuskappale, Judas Priest -cover, säv. Glenn Tipton, Rob Halford, K.K. Downing)
Nebular Ravens Winter – 4.16 (bonuskappale, Immortal -cover, säv. Demonaz, Abbath)
Kokoonpano

Abbath – laulu, kitara, basso (kappale 9)
Creature – rummut
King ov Hell – basso
Aiheesta muualla

Albumi Abbath (albumi) Encyclopaedia Metallum -sivustolla (englanniksi)
Aleksander Ostrogski

Ruhtinas Aleksander Ostrogski (liett. Aleksandras Ostrogiškis, 1571–1603) oli aatelismies Puola-Liettuassa ja kuului Ostrogskin sukuun. Hänen vanhempansa olivat Konstanty Wasyl Ostrogski ja Zofia Tarnowska.
Hän oli Volhynian voivodikunnan voivodi vuodesta 1593. Hän avioitui Anna Kostkan kanssa vuonna 1592. He saivat seuraavat lapset: Zofia Ostrogska, Konstanty Ostrogski, Janusz Ostrogski, Anna Alojza Ostrogska ja Katarzyna Ostrogska.
Allbon kihlakunta

Allbon kihlakunnan sijainti Smålandin maakunnan kartalla.
Allbon kihlakunta (ruots. Allbo härad) oli kihlakunta Kronobergin läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 1 448,90 neliökilometriä ja asukasluku 28 512 henkeä. Kihlakuntaan kuuluneet kunnat olivat Ör, Härlöv, Moheda, Slätthög, Mistelås, Kvenneberga, Hjortsberga, Lekaryd, Alvestan kauppala, Blädinge, Vislanda, Skatelöv (osittain), Västra Torsås, Härlunda, Virestad, Stenbrohult ja Älmhultin kauppala.
Skatelöv kuului Allbon kihlakunnan lisäksi osittain myös Kinnevaldin kihlakuntaan. Kihlakunnan tuolloisista kunnista Ör kuuluu nykyiseen Växjön kuntaan, Virestad, Stenbrohult, Härlunda ja Älmhultin kauppala kuuluvat Älmhultin kuntaan ja muut kunnat Alvestan kuntaan.
Ajka

| Ajka |
| --- | --- |

 lippu:  vaakuna
 Ajka
 Koordinaatit: 47°6′20″N, 17°33′50″E 
Valtio:  Unkari
Alue:  Veszprémin lääni
Väkiluku (1.1.2017):  28 071
 
 www.ajka.hu 
Infobox OKVirheellinen NIMI-arvo: 
Ajka on kaupunki Veszprémin läänissä Unkarissa. Se sijaitsee Bakonyn kukkuloilla maan länsiosissa. Kaupungin pinta-ala on  95 km² ja asukkaita kaupungissa on noin 28 000. Ajka on suhteellisen vauras teollisuuskaupunki. Ajka on Rovaniemen ystävyyskaupunki.
Historia

Nykyinen Ajkan kaupunki syntyi 1. tammikuuta 1960 kun neljä kylää (Ajka, Bódé, Tósok ja Tósokberénd). Aikojen saatossa kaupunkiin on yhdistetty lisäksi neljä muuta kylää (Csékút, Bakonygyepes, Padragkút ja Ajkarendek). Unkarin myrkkyvuoto tapahtui vuonna 2010 kaupungin lähellä, josta kaupunki kärsi paljon.
Ajkan ystävyyskaupungit

Cristuru Secuiesc, Romania
Donghai, Kiina
Kaišiadorys, Liettua
Rovaniemi, Suomi
Unna, Saksa
Weiz, Itävalta
Lähde:
Paikallisia nähtävyyksiä

Tósokberéndin roomalaiskatollinen kirkko vuodelta 1808.
Ajkan roomalaiskatollinen kirkko vuodelta 1788.
Kaivosmuseo
Paikallinen lasitehdas
Stewardin vanha kartano
Aiheesta muualla

Kaupungin verkkosivusto (unkariksi)
Kuvia tai muita tiedostoja aiheesta Ajka Wikimedia Commonsissa
Alldeutscher Verband

Alldeutscher Verband eli Yleissaksalainen liitto tai Pangermaaninen liitto oli saksalainen äärioikeistolainen järjestö, joka kannatti pangermanismia ja imperialismia. Se perustettiin vuonna 1891 protestina Sansibarin sopimusta vastaan, jolla Saksa oli saanut Britannialta Helgolandin saaret vastineeksi siitä että se luopui vaatimuksistaan Sansibariin.
Ernst Hasse oli järjestön ensimmäinen puheenjohtaja, ja Heinrich Class oli hänen seuraajansa vuodesta 1908. Teollisuusmies Emil Kirdorf kuului perustajajäseniin, ja Gustav Krupp rahoitti toimintaa avokätisesti. Alldeutscher Verband lakkautettiin vuonna 1939.
Järjestön tavoitteena oli vastustaa hallituksen toimia, joiden uskottiin heikentävän Saksaa. Sosiaalidarwinismi ja rotuhygienia muodostivat ideologisen perustan. Lisääntymistä alempina pidettyjen rotujen kuten juutalaisten kanssa vastustettiin. Järjestöllä oli vaikutusvaltaa Saksan hallituksiin, ja se haittasi Bismarckin luomaa ulkopoliittista vakautta.
Ensimmäisen maailmansodan aikana järjestön vaikutusvalta kasvoi. Tuolloin he vastustivat demokratiakehitystä ja kannattivat rajoittamatonta sukellusvenesotaa. Ryhmän johtohenkilöt perustivat Isänmaapuolueen (Vaterlandspartei) vuonna 1917 vastustamaan rauhanneuvotteluja ympärysvaltojen kanssa.
Sodan jälkeen Alldeutscher Verband tuki kenraali Ludendorffia tämän poliittisissa manöövereissä. Myös Saksalaiskansallinen kansanpuolue sai järjestöltä tukea.
Aarne Kreuzinger-Janik

| Aarne Kreuzinger-Janik |
| --- | --- |

Henkilötiedot
Syntynyt: 13. huhtikuuta 1950 Lyypekki
Kansalaisuus:  Saksa
Ammatti:  sotilas
Sotilashenkilö
Palvelusmaa(t):  Saksa
Palvelusvuodet:  1969-2012
Komentajuudet:  Saksan ilmavoimien komentaja
Sotilasarvo:  kenraaliluutnantti
Aarne Kreuzinger-Janik (s. 13. huhtikuuta 1950 Lyypekki) oli Saksan ilmavoimien komentaja 2009-2012.
Hän liittyi Saksan asevoimiin vuonna 1969 edeten upseeri- ja lennonopettajakoulutukseen. Hän lensi 1974-1981 Lockheed F-104 Starfightereilla ollen tiedotus- ja henkilöstöupseerina Nörvenichin lentotukikohdassa Jagdbombergeschwader 31 "Boelckessa". Käytyään 1981-1983 yleisesikuntaupseerikurssin Führungsakademie der Bunderwehrissä Hampurissa hänet sijoitettiin suunnittelu-upseeriksi, missä tehtävässä hän oli vuoteen 1985. [lähde? ]
Hänet siirrettiin vuonna 1985 Memmingeniin Jagdbombergeschwader 34:een. [lähde? ]
Kreuzinger-Janik jäi eläkkeelle 30. huhtikuuta 2012.
530-luku

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtui vuosikymmenen aikana

Benedictus perustaa Monte Cassinon luostarin.
Aina lauantai

| ”Aina lauantai” Pojat |
| --- | --- | --- |

Singlen tiedot
 Julkaistu: kesäkuu 1998
 Formaatti: CDS
 Tuottaja(t): Timo Kivikangas
 Tyylilaji: ramopunk
 Kesto: 03.20
 Levy-yhtiö: Poko Rekords
Poikien muut singlet
| ”Lemmikki-hautuumaa” 1994 | ”Aina lauantai” 1998 | ”Mä uskon meihin” 2003 |
Aina lauantai on ramopunk-yhtye Poikien single, joka julkaistiin vuonna 1998 levymerkillä Poko Rekords.
Kappaleet

Aina lauantai – 3.20 (säv. ja san. Miika Söderholm)
Loma – 2.35 (säv. ja san. Söderholm)
Kokoonpano

Miika Söderholm – laulu, kitara
Mikko Holmström – kitara
Pantse Haapio – basso, taustalaulu
Make Virtanen – rummut
Marko Kantola – kosketinsoitin, taustalaulu
+
Timo Kivikangas – tuottaja
Aiheesta muualla

Aina lauantai finnmusic.net -sivustolla
Allauddin Khan

Allauddin Khan (1955).
Allauddin Khan (bengaliksi: ওস্তাদ আলাউদ্দীন খান, noin 1881? – 1972) oli intialainen muusikko. Hän tuli tunnetuksi varsinkin sarodin hovisoittajana, mutta soitti ja opetti myös muita paikallisia soittimia. Hän perusti arvostetun Maihar Bandin, opetti muiden muassa Ravi Shankaria ja pysyi Maiharissa vuodesta 1918 kuolemaansa.
Allauddin Khanin syntymäajasta ei ole täyttä varmuutta. Hänen kuitenkin oletetaan syntyneen Brahmanbariassa nykyisen Bangladeshin alueella vuoden 1862 tienoilla, mikä merkitsee, että hän olisi kuollessaan ollut peräti 110 vuoden ikäinen. Toisen tiedon mukaan syntymävuosi olisi kuitenkin ollut vasta noin 1870. Hän oli naimisissa Madanmanjari Devin kanssa ja sai pojan Ali Akbar Khan sekä tyttäret Sharija, Jehanara ja Annapurna Devi.
Ainakin kaksi Khanin lapsista on jatkanut menestyksekkäästi isänsä jalanjäljissä. Ali Akbar Khan (1922–2009) oli maineikas sarodinsoittaja, ja Annapurna Devi (1927–2018) tunnetaan surbaharin taitajana.
Allayar Dosnazarov

Allayar Dosnazarov
Allayar Qoraz ulı Dosnazarov (ven. Аллаяр Каразович Досназаров, Allajar Karazovitš Dosnazarov; 1896 Terbenbes, nykyisen Karakalpakstanin tasavallan Shımbayn piiri – 8. joulukuuta 1937 Leningrad) oli karakalpakstanilainen bolševikki, joka toimi alueensa ensimmäisenä puoluejohtajana. Hänet teloitettiin Stalinin vainoissa.
Allayar Dosnazarov oli kotikylässään Qarabuǵassa paimenena ja työskenteli ensimmäisen maailmansodan aikana Hivan, Tórtkúln ja Daşoguzin puuvillankäsittelylaitoksissa. Hän palveli puna-armeijassa vuosina 1918–1921 ja toimi Horezmin kansantasavallan valvontakomitean puheenjohtajana.
Dosnazarov opiskeli Idän työtätekevien kommunistisessa yliopistossa Moskovassa vuosina 1921–1923 ja toimi VKP(b):n Qońıratin kihlakuntakomitean vastaavana sihteerinä sekä Shımbayn komitean agitaatio- ja propagandaosaston johtajana vuosina 1922–1924.
Dosnazarov toimi vuonna 1924 aloitteen tekijänä Karakalpakkien autonomisen alueen perustamisessa ja hän johti sen rajojen määrittelyä. Hän työskenteli NKP(b):n Karakalpakstanin aluekomitean vastaavana sihteerinä vuosina 1924–1925.
Dosnazarov opiskeli Taškentin Keski-Aasian kommunistisessa yliopistossa ja NKP:n keskuskomitean Sverdloville nimetyssä kommunistisessa yliopistossa vuosina 1926–1930. Hän oli työläis-talopoikaisen valvonnan kansankomissariaatin Baškortostanin kollegion jäsen vuosina 1930–1931 ja työskenteli sen jälkeen Moskovassa Metallostroi-yhtymän varajohtajana.
Dosnazarov pidätettiin tammikuussa 1935, ja hänet tuomittiin kymmenen vuoden vankeuteeen syytettynä vastavallankumouksellisesta toiminnasta. Hän kärsi tuomiotaan Solovetskin vankileirillä. Dosnazarov tuomittiin kuolemaan marraskuussa 1937, ja hänet ammuttiin Leningradissa tai mahdollisesti Lotinapellossa.
Dosnazarov todettiin syyttömäksi vuonna 1967. Hänen roolinsa Karakalpakstanin perustamisessa nostettiin esille tasavallan suvereniteettijulistuksen yhteydessä vuonna 1990. Dosnazarovin rintakuva pystytettiin tasavallan pääkaupunkiin Nukusiin vuonna 2020.
Alfred van Landeghem

| Mitalit> Maa:   Belgia.Miesten soutu. Olympialaiset  | Mitalit> Maa:   Belgia.Miesten soutu. Olympialaiset  | Mitalit> Maa:   Belgia.Miesten soutu. Olympialaiset  | Maa:   Belgia> Miesten soutu. |
| --- | --- | --- | --- |
|  Hopeaa | Pariisi 1900 | kahdeksikko |  |
|  Hopeaa | Lontoo 1908 | kahdeksikko |  |
Alfred van Landeghem oli belgialainen soutaja ja kaksinkertainen olympiamitalisti. Hän kuului Koninklijke Roeivereniging Club Gentiin ja toimi kilpailuissa miehistön perämiehenä. Hän oli mukana saamassa kahdeksikossa hopeaa sekä vuoden 1900 kesäolympialaisissa Pariisissa että Lontoon kesäolympialaisissa 1908. Lisäksi hän saavutti useita Euroopan-mestaruuksia eri luokissa.
Ace Frehley (albumi)

| Ace Frehley Ace Frehley |
| --- | --- | --- |

Studioalbumin tiedot
 Äänitetty : 1978
 Julkaistu: 18. syyskuuta 1978
 Tuottaja(t): Eddie Kramer & Ace Frehley
 Tyylilaji: hard rock, heavy metal
 Kesto: 36.38
 Levy-yhtiö: Casablanca
Muut kannet
   Albumin takakansi.
Listasijoitukset
  26.   30.   34.   48.
KISSin / Ace Frehleyn muut julkaisut
| Gene Simmons 1978 | Ace Frehley 1978 | Peter Criss 1978 Trouble Walkin' 1989 |
Ace Frehley on hard rock-yhtye KISSin silloisen kitaristin Ace Frehleyn vuonna 1978 julkaistu sooloalbumi. Se on yksi neljästä yhtyeen jäsenten samana vuonna julkaisemasta sooloalbumista.
Ainoa hitti yhtyeen jäsenten vuoden 1978 soololevyiltä oli Frehleyn "New York Groove", joka nousi Billboardin listoilla sijalle 13. Kappaleen on säveltänyt Argent-yhtyeen Russ Ballard, joka sai myöhemmin mainetta kirjoittamalla muun muassa Rainbow-yhtyeelle hitit "Since You Been Gone" ja "I Surrender".
KISSin soololevyistä Ace Frehleyn albumia myytiin Yhdysvalloissa eniten, platinalevyn verran eli yli miljoona kappaletta. Billboard-albumilistalla se oli korkeimmillaan sijalla 26 vuonna 1979.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Rip It Out | Ace Frehley, Larry Kelly, Sue Kelly | 3.59 |  |  |  |  |  |  |
| 2. | Speedin' Back to My Baby | Frehley, Jeanette Frehley | 3.35 |  |  |  |  |  |  |
| 3. | Snow Blind | Frehley | 3.54 |  |  |  |  |  |  |
| 4. | Ozone | Frehley | 4.41 |  |  |  |  |  |  |
| 5. | What's on Your Mind? | Frehley | 3.26 |  |  |  |  |  |  |
| 6. | New York Groove | Russ Ballard | 3.01 |  |  |  |  |  |  |
| 7. | I'm in Need of Love | Frehley | 4.36 |  |  |  |  |  |  |
| 8. | Wiped-Out | Frehley, Anton Fig | 4.10 |  |  |  |  |  |  |
| 9. | Fractured Mirror | Frehley | 5.25 |  |  |  |  |  |  |
|  |  |  | 36.38 |  |  |  |  |  |  |
Kokoonpano

Ace Frehley – akustinen kitara, soolokitara, laulu, bassokitara, koskettimet, taustalaulu
Anton Fig – rummut
Ryan Jackson – bassokitara, taustalaulu
Thomas Johnston – rytmikitara, taustalaulu
Carl Tallarico – rummut kappaleessa "Fractured Mirror"
Will Lee – basso kappaleissa: "Ozone", "I'm in Need of Love" ja "Wiped-Out"
Aiheesta muualla

Ace Frehley (albumi) Discogsissa. (englanniksi)
Affoltern (Zürich)

| Affoltern> Quartier Affoltern |
| --- | --- |

 Kaupungin kartta, jossa Affoltern korostettuna.
Kaupunki:  Zürich
Suurpiiri:  Kreis 11
Väkiluku:  26 054 (31.12.2016)
Työpaikkoja:  2 910 kpl   (2014)
Postinumero(t):  8046
Affoltern on sveitsiläisen Zürichin kaupunginosa (saks. Quartier) ja entinen kunta (Affoltern bei Zürich). Affoltern on osa Zürichin kaupungin piiriä nro 11 (saks. Stadtkreis 11), jonka muut osat ovat Oerlikon ja Seebach. Kaupunginosassa on runsaat 26 000 asukasta ja työpaikkoja on kolmisen tuhatta.
Historiaa

Affoltern bei Zürich oli itsenäinen kunta vuoteen 1934, josta lähtien se on ollut osa Zürichin kaupunkia. Affoltern on muuttunut 1950-luvulta alkaen asuinlähiöksi, josta käydään töissä muualla:
| Vuosi | Väkiluku |
| --- | --- |
1900: 1 424
1930: 2 570
1950: 6 741
1980: 17 907
Katzenseen luonnonsuojelualue sijaitsee Affolternin pohjoisosassa, osittain naapurikunta Regensdorfin puolella.
Aiheesta muualla

Kuvia tai muita tiedostoja aiheesta Affoltern (Zürich) Wikimedia Commonsissa
Ace Revolutions

| ACE Revolutions |
| --- | --- |

Yritysmuoto:  osuuskunta
Perustettu:  2007
Toimitusjohtaja:  Juho-Heikki Korhonen
Kotipaikka:  Jyväskylä
Toiminta-alue:  musiikki- ja tapahtumatuotantoyhtiö
Toimiala:  kulttuuri- ja viihdetoiminta
Tuotteet:  tapahtuma- ja levy-yhtiöpalvelut
Kotisivu:  acerevolutions.com
Infobox OKVirheellinen NIMI-arvo: 
ACE Revolutions oli Juho-Heikki Korhosen ja Sampo-Ilmari Tuhkalehdon perustama jyväskyläläinen musiikki- ja tapahtumatuotantoyhtiö, joka toimii muun muassa suomalaisten bändien: Tuhkalehdon ja Snow White’s Poison Biten musiikintuotantoyhtiönä. ACE Revolutions vastaa muun muassa Music Against Drugs -tapahtumakokonaisuuksien kaikista käytännön järjestelyistä.
Historia

ACE Revolutions on perustettu vuonna 2007 ja sen tausta on Jyväskylän ammattikorkeakoulun Tiimiakatemiassa, jossa opiskellaan liiketaloutta omaa yritystä tai osuuskuntaa pyörittämällä. Osuuskunta lopetti toimintansa vuonna 2020.
Tapahtumatuotanto

Music Against Drugs
Yhteistyössä tehdyt tapahtumat:
Power Cup
Your Move On Tour 2010
ACE Revolutions tarjoaa myös tapahtumateknisiä palveluita, joihin kuuluu muun muassa äänentoistotekniikan ja lavojen vuokraus.
ACE Revolutionsin artistit

Tuhkalehto
Snow White's Poison Bite
ACE Revolutionsin julkaisemat albumit

ACEREV007: Tuhkalehto: Piilotettu maa (2008)
Tunnelmia Power Cupista 2010
46 (luku)

| --- | --- |
Luonnolliset luvut
46 ← 40 41 42 43 44 45 46 47 48 49 →
Kardinaaliluku: neljäkymmentäkuusi
Järjestysluku: neljäskymmeneskuudes
Tekijät: 1, 2, 23, 46
Alkutekijät:  2\cdot 23

Roomalainen numero: XLVI
Binääriluku: 101110
Oktaaliluku: 56
Duodesimaaliluku: 3A
Heksadesimaaliluku: 2E
Vigesimaaliluku: 26
46 (neljäkymmentäkuusi) on luonnollinen luku, jota edeltää luku 45 ja seuraa luku 47.
Matematiikassa

46 on puolialkuluku ja siten myös yhdistetty luku.
46 on vajaa luku.
46 on yhdeksänkulmioluku.
46 on keskitetty kolmioluku.
46 on palindromi nelijärjestelmässä (2324) ja viisijärjestelmässä (1415).
46 kuuluu Erdősin–Woodsin lukuihin.
46 voidaan muodostaa kolmen eri neliöluvun summana:  6^{2}+3^{2}+1^{2}.
46 voidaan muodostaa neljän eri neliöluvun summana:  5^{2}+4^{2}+2^{2}+1^{2}.
46 on suurin parillinen luku, jota ei voida muodostaa kahden runsaan luvun summana.
Taso voidaan jakaa yhdeksällä suoralla enintään 46 osaan.
On olemassa 46 murtolukua arvoltaan  {\frac {1}{8}}, joissa esiintyvät kaikki numerot väliltä 1–9 ja mikään numero ei toistu (esim.  {\frac {3\ 187}{25\ 496}}.
Luonnontieteissä

46 on palladiumin järjestysluku jaksollisessa järjestelmässä.
Kalsium-46 on kalsiumin vakaa isotooppi.
Titaani-46 on titaanin vakaa isotooppi.
Seleeni-80 on seleenin vakaa ja luonnossa yleisin isotooppi. Sen neutroniluku on 46.
Bromi-81 on bromin vakaa isotooppi, jonka neutroniluku on 46.
Krypton-82 on kryptonin vakaa isotooppi, jonka neutroniluku on 46.
Strontium-84 on strontiumin vakaa isotooppi, jonka neutroniluku on 46.
46 Hestia on pikkuplaneetta.
Messier 46 on avoin tähtijoukko.
Ihmisen soluissa on 46 kromosomia.
Muissa yhteyksissä

46 on Ruotsin kansainvälinen suuntanumero.
Joe Biden on Yhdysvaltojen 46. presidentti.
Oklahoma on Yhdysvaltojen 46. osavaltio.
John F. Kennedy murhattiin 46-vuotiaana.
Eurooppatie E46 kulkee Ranskan ja Belgian välillä.
Kantatie 46 kulkee Kouvolan ja Heinolan välillä.
2. heinäkuuta

2. heinäkuuta on gregoriaanisen kalenterin mukaan vuoden 183. päivä (184. päivä karkausvuonna). Vuodesta on jäljellä 182 päivää.
2. heinäkuuta on muun kuin karkausvuoden keskimmäinen päivä, koska tätä päivää ennen ja tämän päivän jälkeen on 182 päivää. Sitä vietetään samana viikonpäivänä kuin uudenvuodenpäivää (paitsi karkausvuosina).
Nimipäivät

suomalainen kalenteri: Maria, Maija, Mari, Meeri, Marika, Maiju, Riia, Maaria, Maikki, Kukka-Maaria
suomenruotsalainen kalenteri: Maria, Marika, Maja, Maj, Marie, Mary
ortodoksinen kalenteri: Maria, Mari, Maija, Marja, Marjatta, Meeri
pohjoissaamenkielinen kalenteri: Máijá, Máddjá, Márjá, Márjjá
vanhemmissa kalentereissa: Ihanti, Linnea, Rosa, Vanamo
Tapahtumia

1578 – Martin Frobisher löysi Baffininsaaren.
1613 – Ensimmäinen englantilainen tutkimusmatka Massachusettsista Acadiaan Samuel Argallin johdolla.
1679 – Ensimmäiset eurooppalaiset saapuivat Daniel Greysolon de Du Luthin johdolla Minnesotaan ja näkivät Mississippi-joen alun.
1776 – Yhdysvaltain mannermaakongressi päätti katkaista suhteet Ison-Britannian kanssa, vaikkakin muodollinen itsenäisyysjulistus astui voimaan vasta 4. heinäkuuta.
1776 – New Jersey julistautui itsenäiseksi Isosta-Britanniasta.
1777 – Vermont kielsi ensimmäisenä Yhdysvaltain osavaltiona orjuuden.
1808 – Tutkimusmatkailija Simon Fraser saavutti Tyynen valtameren New Westminsterin lähellä.
1819 – Yhdistyneessä kuningaskunnassa hyväksytty Factory Act -laki rajoitti lapsityövoiman käyttöä.
1839 – 20 mailin päässä Kuuban rannikosta 53 kapinoinutta afrikkalaista orjaa valtasi Joseph Cinquén johdolla orjalaiva Amistadin.
1850 – Benjamin J. Lane patentoi paineilmasäiliöllä varustetun kaasunaamarin.
1863 – Gettysburgin taistelun toinen päivä.
1865 – Pelastusarmeija perustettiin Lontoossa.
1881 – Charles J. Guiteau ampui kuolettavasti Yhdysvaltain presidentti James Garfieldiä, joka kuoli infektioon 19. syyskuuta.
1890 – Yhdysvaltain kongressi hyväksyi monopoleja rajoittavan Sherman Antitrust Act -lain.
1900 – Ilmailu: ensimmäinen Zeppelin-tyyppisen ilmalaivan lento Bodenjärvellä Friedrichshafenin lähellä Saksassa.
1917 – Itäisen St. Louisin mellakoissa sai 48 ihmistä surmansa Illinoisissa matalapalkkaisten mustien työntekijöiden ja parempipalkkaisten valkoisten työntekijöiden yhteenotoissa.
1937 – Ilmailu: Amelia Earhart ja suunnistaja Fred Noonan katosivat Tyynellä valtamerellä heidän yrittäessään maailman ensimmäistä päiväntasaajaa kiertänyttä maailmanympärilentoa.
1964 – Yhdysvaltain presidentti Lyndon B. Johnson allekirjoitti kansalaisoikeuksia (Civil Rights Act) ja äänioikeutta (Voting Rights Act) koskeneet lait.
1976 – Vuonna 1954 Pohjois- ja Etelä-Vietnamiksi jakautunut Vietnam yhdistyi Vietnamin sosialistiseksi tasavallaksi.
1978 – Pluto-kääpiöplaneetan kuu Kharon löydettiin.
1979 – Yhdysvaltain ensimmäinen naisen kunniaksi lyöty kolikko, Susan B. Anthony -dollari, esiteltiin.
1982 – Ilmailu: Larry Walters sitoi puutarhatuoliinsa 45 heliumpalloa ja nousi noin 4,9 km:n korkeuteen.
1985 – Andrei Gromyko nimitettiin Neuvostoliiton presidentiksi.
1999 – Metallica esiintyi Ruisrockissa.
2000 – Juutinrauman silta avattiin.
2000 – Ranskan jalkapallomaajoukkue voitti jalkapallon Euroopan mestaruuden.
2002 – Ilmailu: Steve Fossett suoritti ensimmäisenä ihmisenä keskeytyksettömän yksinlennon maapallon ympäri kuumailmapallolla.
2005 – Kymmenen Live 8 -konserttia järjestettiin ympäri maailman.